
ZAPISNIK
43. sjednice Vijeća Mjesnog odbora Kupinečki Kraljevec - centar,
održane, 21. studenoga 2024. (četvrtak),
u objektu Mjesne samouprave Kupinečki Kraljevec - centar, Kraljevečka cesta 73,
s početkom u 19,00 sati

Nazočni članovi Vijeća:
Kristijan Jakolić, Ivan Krešić, Fran Marjanović, Dubravka Milača i Marko Samaržija.

Ostali nazočni: Lidija Špišić, stručni referent za rad tijela mjesne samouprave.

Predsjedava: Kristijan Jakolić, predsjednik Vijeća.

Predsjednik konstatira da sjednici nazoče svi članovi Vijeća, što znači da Vijeće može pravovaljano odlučivati te otvara 43. sjednicu Vijeća. 

Predlaže da se prije utvrđivanja dnevnog reda usvoji zapisnik 42. sjednice. 

Bez rasprave, jednoglasno (5 “za”), Vijeće prihvaća tekst zapisnika 42. sjednice. 

Predsjednik Vijeća konstatira da su svi članovi primili prijedlog dnevnog reda. Otvara raspravu.
Budući da se nitko ne javlja za riječ, daje na glasovanje predloženi dnevni red.

Vijeće je jednoglasno (5 “za”) usvojilo 

dnevni red

1. [bookmark: _Hlk523472998]Prijedlog financijskog plana Mjesnog odbora Kupinečki Kraljevec – centar za 2025.
2. Prijedlog plana malih komunalnih akcija Mjesnog odbora Kupinečki Kraljevec – centar u 2025.
3. Prijedlog zaključka o potrebi izgradnje vodoopskrbnog cjevovoda u ulici Maleki i Tumbri V. odvojak prema k. br. 7 b
4. Prijedlog zaključka o potrebi postavljanja prometnih znakova na području Mjesnog odbora Kupinečki Kraljevec - centar
5. Prijedlog zaključka o potrebi obnove prometne signalizacije na području Mjesnog odbora Kupinečki Kraljevec - centar
6. Informacija o Prijedlogu odluke o izmjenama Odluke o osnivanju mjesnih odbora
7. Obavijesti, pitanja i prijedlozi




Ad 1) Prijedlog financijskog plana Mjesnog odbora Kupinečki Kraljevec – centar za 2025.


Predsjednik Vijeća konstatira da su članovi Vijeća primili Prijedlog u pisanom obliku te informira da je Prijedlog izradio Gradski ured za mjesnu samoupravu, promet, civilnu zaštitu i sigurnost. Otvara raspravu.
Budući da nema primjedbi niti drugih prijedloga, Prijedlog financijskog plana daje na glasovanje.
Vijeće je jednoglasno (5 „za“) donijelo
 
FINANCIJSKI PLAN
Mjesnog odbora Kupinečki Kraljevec - centar
za 2025.

Članak 1.
Financijski plan Mjesnog odbora Kupinečki Kraljevec - centar za 2025. (dalje u tekstu: Plan) sastoji se od:

PRIHODA:									74.540,00 €
RASHODA:									74.540,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	74.540,00

	6711
	PRIHODI ZA FINANCIRANJE RASHODA POSLOVANJA
	74.540,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	74.540,00

	Izvor 1.1. OPĆI PRIHODI I PRIMICI
	12.540,00

	3291
	NAKNADE ČLANOVIMA VIJEĆA MJESNOG ODBORA
	9.540,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	62.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	62.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.
Ad 2) Prijedlog plana malih komunalnih akcija Mjesnog odbora Kupinečki Kraljevec – centar u 2025.

          Predsjednik Vijeća, Kristijan Jakolić navodi da su članovi Vijeća primili Prijedlog plana u pisanom obliku te otvara raspravu.
          Budući da nema primjedbi niti drugih prijedloga, Prijedloga plana daje na glasovanje.
          Vijeće je jednoglasno (5 „za) donijelo
          Plan malih komunalnih akcija
Mjesnog odbora Kupinečki Kraljevec - centar za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Kupinečki Kraljevec - centar, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 62.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Brezovica u 2025.


Ad 3) Prijedlog zaključka o o potrebi izgradnje vodoopskrbnog cjevovoda u ulici Maleki 
          i Tumbri V. odvojak prema k. br. 7 b

       Predsjednik Vijeća, Kristijan Jakolić podsjeća da je članovima Vijeća poznata potreba za žurnu izgradnju vodoopskrbne mreže u ulici Maleki, kao i zamolba građana za izgradnju vodoopskrbnog cjevovoda u odvojku ulice Tumbri V. odvojak prema k.br. 7 b o čemu je Vijeće raspravljalo na prethodnoj sjednici. Obrazlaže potrebu donošenja zaključka u cilju rješavanja navedene problematike te otvara raspravu.
Nakon kraće rasprave utvrđuje Prijedlog zaključka te ga daje na glasovanje.
Vijeće je jednoglasno (5 „za“)  donijelo

ZAKLJUČAK
o potrebi izgradnje vodoopskrbnog cjevovoda 
u ulici Maleki i Tumbri V. odvojak prema k. br. 7 b


1. Vijeće je raspravilo potrebu izgradnje vodoopskrbnog cjevovoda u ulici Maleki i ulici Tumbri V. odvojak prema k.br. 7b.

1. Vijeće je mišljenja da je prijeka potreba osigurati kućanstvima mogućnost priključenja na javnu vodoopskrbnu mrežu.

1. S obzirom na raspoložive informacije da je rješavanje vodoopskrbe u ulici Maleki u planu Vodoopskrbe i odvodnje d.o.o. te da je tek raspisan natječaj za projekt, Vijeće traži očitovanje kada je moguće očekivati izgradnju.

1. Vijeće traži da se izgradnja vodoopskrbne mreže u ulici Tumbri V. odvojak prema k.br. 7 b uvrsti u plan Vodoopskrbe i odvodnje d.o.o. 

1. Ukoliko Vodoopsrkba i odvodnja d.o.o. nema kratkoročno rješenje za izgradnju javne vodoopskrbne mreže u navedenim ulicama, Vijeće predlaže da se isto riješi putem Plana komunalnih aktivnosti Gradske četvrti Brezovica.

1. Ovaj Zaključak dostavlja se Vijeću Gradske četvrti Brezovica na dalje postupanje.


Ad 4) Prijedlog zaključka o potrebi postavljanja prometnih znakova na području 
          Mjesnog odbora Kupinečki Kraljevec - centar

            Predsjednik Vijeća, Kristijan Jakolić obrazlaže Prijedlog zaključka te otvara raspravu.
Tijekom rasprave članovi Vijeća utvrdili su postavu ploča s natpisom “zabranjeno odlaganje otpada”.
Predsjednik Vijeća navodi da treba precizirati lokacije za postavu ploča te će se nakon toga uputiti zamolba ili donijeti zaključak prema Vijeću Gradske četvrti. 
Nakon rasprave Predsjednik Vijeća daje Prijedlog zaključka na glasovanje.
Vijeće je jednoglasno (5 “za”) donijelo




ZAKLJUČAK
o potrebi postavljanja prometnih znakova na području Mjesnog odbora Kupinečki Kraljevec - centar


1. Vijeće Mjesnog odbora Kupinečki Kraljevec – centar raspravilo je potrebu postavljanja prometnih znakova na  području Mjesnog odbora Kupinečki Kraljevec – centar.

     2.   Vijeće  traži da se:

1. prometni znak „ograničenje brzine 30 km/h“ postavi u ulici Milače iz smjera  Potočke ceste i iz smjera ulice Puščak.
1. prometni znak „slijepa cesta“ postavi  na ulazu u ulicu Kraljevečka cesta II. odvojak.
1. prometni znak „slijepa cesta“ postavi  na ulazu u ulicu Leskovci.

3. Ovaj zaključak dostavlja se Vijeću Gradske četvrti Brezovica na dalje postupanje.


Ad 5) Prijedlog zaključka o potrebi obnove prometne signalizacije na području Mjesnog 
          odbora Kupinečki Kraljevec - centar

Predsjednik Vijeća, Kristijan Jakolić obrazlaže Prijedlog zaključka te otvara raspravu.
Nakon kraće rasprave Prijedlog zaključka daje na glasovanje.
Vijeće je jednoglasno (5 “za”) donijelo

ZAKLJUČAK
o potrebi obnove prometne signalizacije na području Mjesnog odbora Kupinečki Kraljevec - centar

1. Vijeće Mjesnog odbora Kupinečki Kraljevec – centar raspravilo je potrebu obnove 
prometne signalizacije na  području Mjesnog odbora Kupinečki Kraljevec – centar.

1. Vijeće  traži da se:

a) obnovi prometni znak „raskrižje s cestom s prednošću prolaza“ kod raskrižja Potočke i Kraljevečke ceste budući da je postojeći izblijedio.

b) obnovi prometni znak „raskrižje s cestom s prednošću prolaza“ kod raskrižja ulica Kraljevečka cesta I. odvojak i Kraljevečke ceste budući da je nestao.

3. Ovaj zaključak dostavlja se Vijeću Gradske četvrti Brezovica na dalje postupanje.


Ad 6) Informacija o Prijedlogu odluke o izmjenama Odluke o osnivanju mjesnih odbora

          Vezano uz inicijative za spajanje mjesnih odbora, predsjednik Vijeća informira članove Vijeća o mjesnim odborima koji su se odlučili spojiti te je u skladu s time utvrđen Prijedlog odluke što će biti upućen Gradskoj skupštini Grada Zagreba na odlučivanje.


Ad 7) Obavijesti, pitanja i prijedlozi
     
      Predsjednik, Kristijan Jakolić informira članove Vijeća da na sjednici u prosincu treba donijeti Plan potreba za aktivnostima, programima i projektima unapređenja kvalitete života građana Mjesnog odbora Kupinečki Kraljevec – centar u 2025. Nakon kraće rasprave o navedenome članovi Vijeća su se složili da se sredstva navedenog Plana rasporede za podmirivanje troška manifestacija i aktivnosti udruga koje djeluju na području Kupinečkog Kraljevca.
     Predsjednik Vijeća, Kristijan Jakolić informira članove Vijeća da je jučer bilo uvođenje u posao izvođača radova na izgradnji nogostupa u ulici Potočka cesta te da bi nakon realizacije te akcije trebalo tražiti posvljanje javne rasvjete  i pješačkog prijelaza kod stajališta školskog autobusa.
    Vezano uz prijedlog da se Kraljevečka cesta uredi iz asfalterskog programa nerazvrstanih cesta I. reda u 2025., od strane Vijeća Gradske četvrti je stav da navedenu prometnicu obzirom na loše stanje kolnika treba urediti iz Programa održavanja komunalne infrastrukture Grada Zagreba u 2025. Komuniciran je nadležni Ured za prostorno uređenje te je navodno prihvaćeno da se akcija uvrsti u izmjene Programa održavanja i nogostup do Kraljevečke ceste I. odvojak.     
Predsjednik Vijeća Gradske četvrti Brezovica bi u vezi toga trebao uputiti dopis prema navedem uredu.

      Budući da je dnevni red iscrpljen te da se nitko više ne javlja za riječ, predsjednik zaključuje 43. sjednicu Vijeća Mjesnog odbora Kupinečki Kraljevec – centar.

        Dovršeno u 20,00 sati.

[bookmark: _GoBack]           Zapisnik vodila:
              Lidija Špišić


     KLASA: 024-08/24-003/2339
     URBROJ: 251-13-11-8/005-24-2
     Kupinečki Kraljevec, 21. studenoga 2024.                                                                                               

                                                                                                         Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Kristijan Jakolić
	Izvješće o glasovanju na 43. sjednici Vijeća Mjesnog odbora Kupinečki Kraljevec - centar

